text: इंटरनेशनल डेस्क: विवादित दक्षिण चीन सागर पर चीन की नीतियों और अमेरिका द्वारा ताइवान को हथियार बेचे जाने के कारण दोनों देशों के बीच बढ़ते तनाव की पृष्ठभूमि में अमेरिका के रक्षा मंत्री जेम्स मैटिस इस सप्ताह चीन दौरे पर जाएंगे। अमेरिकी रक्षा मंत्री के रूप में मैटिस की यह पहली चीन यात्रा होगी। मैटिस चार दिन की अपनी यात्रा के दौरान दक्षिण कोरिया और जापान भी जाएंगे। इस दौरान वह दक्षिण कोरिया के रक्षा मंत्री सोंग योंग- मू से और जापान के रक्षा मंत्री इत्सुनोरी ओनोदेरा से बातचीत करेंगे।